ISIGIDIMI SAMAXOSA, MAY 1, 1881.

3

wiswa ilizwi ngu Mhlekazi i Ruluneli ukuba ngeloxesha kulaula uxolo kuyo yonke i South Africa epantsi kwo Mhlekazi i Nkosazana. Pakati kwetu kwaku ngaba kuko inxenye eyayibona ilifu elincinane elingengapezu kwesandla somntu, elaliya kuti mhlaumbi lande, ize liti ekupeleni, linga gubungeli e Lusutu kodwa, kodwa lande lisite ngetunzi elimnyama kwa nale Koloni. Ke izinto zelozwe lase Lusutu zamana ukwanda ngakumbi zidala ingozi ezinkulu. Ngeloxesha ke kwabuleleka kumalungu alondlu akuva ngala madoda ayi Rulumente ukuba akuko nto yoyikekayo yenzekileyo e Lusutu. Kwati ekupeleni kwalo Parlamente, kwafakwa emlonyeni we Ruluneli ukuba iti konke okwenzekayo e Lusutu sasi sipiti-pitana nje kwa pakati kwa makaya ukuba abalandeli benkosi ezivukele u Rulumente badanjisiwe, nokuba ukwanda kwa lomfazwe kutintiwe, nokuba kanjalo, ukupitizela kuya kupelela kwi ziqendwana ezincinane zase Lusutu. Site si sand’ukucitakala ukuya emakaya etu, kwa kusekuko izinto ezenzekileyo kona, izinto ke ezihlileyo emva koko, zezibukulu bungaka malunga namalungelo angoku nawe xesha elizayo elilizwe, ngangokuba sibonakale isizatu sokuba nditi kwa sekuqaleni kwokuhlangana kwe Parlamente ndizise elipepa ukuba likangelwe ngamalungu alendlu.

U Mr. Joseph Orpen ute:—Abesutu abalilo qela lamakoboka acitakeleyo baze bahlanganiswa ngu Mshweshwe; njengokutsho kuka Mr. Sprigg ukuti bayintsalela yohlanga olwahlutwa wonke umhlaba walo ngapandle kwalo bahleli kuwo ngoku. Uyiqubile imbali ya Besutu ebonisa inyaniso zokuba bapinda-pindile uku bona Abesutu, kunge ngabom, bati ngokwenjenjalo bahlwayela imbewu yemfazwe. Kwati izwe labo lakuba pantsi kwale Koloni, bayoyika indawo yokuba pantsi kwe Parlamente; baza batumela kuye izitunywa befuna icebo. Wabaxelela, ukuba elinye iqela alibenzeli ubulungisa, elinye liya kubenzela. Okukokwake yena ucinga ukuba banelungelo lokufumana ubulungisa pantsi kwe Parlamente, kunakwenye indawo. Ulusizi ukuba amatemba ake (u Mr. Orpen) engazalisekanga.

Isaziso e Lusutu sokuhlutwa kwezixobo salandelwa yimfazwe yama Zulu, eyati lomfazwe yapitizelisa ngakumbi ezinye izizwe zabantsundu, kwa eso saziso, sasingaba sikwanento nemfazwe ka Morosi. Kodwa kwalo mfazwe yatyila uxolo olwaluko ku Besutu. Nguwupina umboniso ongapezulu ongaxelwayo wentobeko ya Besutu kunokupuma kwabo ngomteto ka Rulumente, baye kubulala kwa uhlanga lwabo? Bebe ngatinina bona abe Lungu bepantsi kwo Mhlekazi u Kumkanikazi, kwinto enje? U Col. Griffith wati ku Besutu, ukuba baya kulwela u Rulumente ngemfazwe ka Morosi baya kusindisa umhlaba wabo, ngako oko wabanika isitembiso sokuba umhlaba ka Morosi awusokutatyatwa. Yena (u Mr. Orpen) uteta ngelizwe lika Morosi—kodwa ebengafanele ukuteta njalo—akuko nto ililizwe lika Morosi, likwa linye nelizwe lase Lusutu, na Besutu balikangelele kulo ndawo. Kwi sigidimi esasitunyelwe ngu Mr. Griffith ku Letsia ekupeleni kwalo mfazwe, wateta lamazwi:—“ nilisindisile ilizwe lenu.”

Wati u Mr. Sprigg akucukumisa indawo yokuba uza kuya kuteta ngokwake na Besutu wayincoma ukulunga kwalonto. Watsho ngokucinga ukuba u Mongameli omkulu we Koloni wayeza kuya kucebisana na Besutu, abavumele ukuba baziqube indawo zezikalazo abanazo. Kodwa bati bakufika ku Besutu, u Mr. Sprigg akaba nikanga netutyana eli lokuba bashenxise ubunzima babo. Akabavumelanga ukuba bavule imilomo yabo. No Tsekelo oke wamnika ituba elilunge kunene, ngokubuza kuye ukuba liza kutiwanina izwe lika Morosi, u Mr. Sprigg akazange ampendule nangezwi. Enye inkosana ya Besutu yati, sikatazekile ngelizwe elise mazantsi kwe Drakensberg, nakwelozwi akuvelanga mpendulo. Endaweni yoku cebisana

nabantu, eyona ndlela yokwenza lomteto wokuhlutwa kwezixobo ngapandle kokudala izipitipiti, wasuka wanyanzela ngezake ingqondo.

Ke ngokumalunga necebo elavelieswa ngu Col. Griffith, yena u Mr. Orpen waxelelwa ngu Mr. Griffith ukuba ngala amazwi awatetwa ku Mr. Sprigg ukuba “kungalunga ngakumbi ukuba Abesutu babuyiselwe isimo sabo sangapambili (soku zipata), kunokuba kunyanzelwe kubo umteto onje ongababanga ukuba maba vukele inkosi zabo ngokwenza imfazwe.”

Makagqitele kweli hlazo lenziwayo ngoku nqunqa isidumbu sika Morosi, wati kuko indlelana yoku becululwa kwalento eyaka yenziwa nyakenye; kwatiwa intloko yake yanqanyulwa “ngenxa yokuba yayiza kugcinelwa ukwazi.” Kuko umzalwana ka Morosi owateta naye nga lento, wamxelela ukuba akanqunyulwanga ntloko yodwa, kodwa nomzimba ka Morosi watyandwa wanqunqwa ngohlobo oloyikekayo, akukupela koko, kodwa nomzimba womfazi wake waqangqululwa, njengo we hangu waza wanekwa ngomhlana pezu kwamatye. Umzalwana ka Morosi wati kuye (u Mr. Orpen) waya kumcela umpati walomikosi ukuba avunyelwe ukungcwaba ezo zidumbu, kodwa akazange ayinikwe lomvume. Zizo ke ezi izinto ezacapukisa Abesutu pambi kokuba kubeko lomteto wokuhlutwa izixobo.

Ukuba u Mr. Sprigg wayesebenza ngobulumko nge wati kuqala wadambisa lengqumbo. Ngewaye kupe incwadi zokuvumela ukupatwa kwemipu (license) kwondilele, kodwa akenzanga njalo. Wanikela imiyalezo ku Col. Griffith ukuba kungake kulingwe kukutshwe incwadi zokupata imipu, bade bahlutwe izixobo bonke abantu aze andule ukutumela ku Mongameli we Micimbi yaba Ntsundu, ecelela abo abatembayo. Aze u Mongameli Micimbi lowo abenguye oxela abafaneleyo nabangafaneleyo ukupata izixobo. Abesutu babona ukuba ama Mfengu awaye selehlutiwe imipu akwenziwanga kwapakati kwawo ukuba kubeko abangu mkosi omiyo, ngeba kolwayo ukuba iya kwenziwa lonto nakubo. Wati lomteto wokuhluta izixobo wakuguqulwa ngesi Sutu, kwabonakala ukuba yonke into eli polisa, neli gosa, indoda nokuba yeyalipina iqela lomkosi, inga ngena ezindlwini zabo ifune izixobo.

Ute ke bate Abesutu bakucela ufefe ku Rulumente kufupi nje, u Mhlekazi i Ruluneli yapendula ngeliti, ukuba bayazibeka pantsi izixobo zabo, iya kusebenzisa amandla ayo ukuba ibafumanele indawo zoxolo ezikapukapu. Le yayingeyiyo indawo yokutatyatwa yi Ruluneli yale Koloni, kuba yayibanga ukuba ikangeleke njengokungati ingapantsi kwala madoda mahlanu azi Rulumente. Yena (u Mr. Orpen) waye temba ukuba pambi kwokuba le Parlamente yahlukane, ngekusenziwa ilizwi lokuba le Koloni ayifuni nasinye isiqendu selizwe la Besutu, ngokuba uyeva yena ngokwake ukuba i Koloni ayisafuni lizwe labantu abantsundu, waye temba kanjalo ukuba isizinzo salento yase Lusutu siya kuhla sifike, kodwa wati ukuze sibeko i Parlamante kuya kufuneka ishenxise le Rulumente ka Sprigg ngokuba le Rulumente yiyo etintela uxolo ngapezu kwento zonke. Ngoku kokwake ukucinga xeshikweni amalungu e Parlamente ayikatalelayo ingqondo eyandayo yaba ntsundu, ixesha alikude xenikweni kuya kubako ilungu eli ntsundu kulondlu ye Parlamente. Akatsho ukuba u Mxosa orwada ufanele ukuvunyelwa anyule (vote) kodwa ukuba makati okululekileyo enempahla abenalo elo lungelo. Abantsundu ngebe vunyelwa ukuba banyule abaya kubatetelela e Parlamenteni, ngokuba kusekuhleni ukuba, makubeko ubudlelane obutile obuya kubandakanya, busondeze abantsundu ngakumbi kule Koloni. Wati ke uyatemba ukuba isipelo sale ngxoxo siya kubanga uxolo olumiyo notando pakati kwabemi bale Koloni.

U Mr. Merriman ute uza kuteta ngokumalunga nesimo e Lusutu ukungabinto kwe mikosi ka Rulumente noku dimazeka kwalo lonke ilizwe.